Diari Oficial de la Generalitat Valenciana


Sumari del DOGV 4959, del 04-03-2005 (2005/2321)

Informació pública de l'alternativa tècnica del programa d'actuació integrada per al desenvolupament urbanístic del sector 26 Busseit-2 del Pla General d'Ordenació de Benissa.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4959

Data del DOGV
:   04-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/2321


Organisme emissor
:   Ajuntament de Benissa

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament urbanístic del sector 26 Busseit-2 del Pla General d'Ordenació de Benissa. [2005/F2321]
  
L'Alcaldia Presidència de l'Ajuntament de Benissa, mitjançant la Resolució de data 11 de febrer de 2005, ha disposat:
  
Primer. Sotmetre al tràmit d'informació pública l'alternativa tècnica del programa d'actuació integrada per al desenvolupament urbanístic del sector 26 Busseit-2 del Pla General d'Ordenació de Benissa, integrada per memòria de programa, pla parcial, projecte d'urbanització i sol·licitud de cèdula d'urbanització, pel termini de 20 dies hàbils mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística, sense que incidisca en el còmput d'este termini qualssevol altres formes de publicitat que poguera donar-se a esta.
  
Segon. La present informació pública té caràcter de simultani concurs públic per a la selecció de l'urbanitzador, i es podran presentar alternatives tècniques i al·legacions durant el termini indicat.
  
Tercer. Les proposicions juridicoeconòmiques es presentaran durant els cinc dies següents al venciment del termini anterior. Si l'últim dia de presentació de pliques és dissabte, es posposarà al dilluns següent.
  
Quart. Estos terminis quedaran prorrogats per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució per a això. La dita pròrroga s'anunciarà al tauler d'edictes de l'ajuntament i es comunicarà a qui per desconéixer-la haguera presentat pliques prematurament.
  
Cinqué. L'acte d'obertura de pliques es realitzarà el següent dia hàbil a la conclusió del termini per a presentar-les, i tindrà lloc a la sala d'actes de l'ajuntament, a les 13.00 hores. Si este dia és dissabte es posposarà al dilluns següent. L'acte d'obertura de pliques es posposarà pel termini d'una setmana en cas que s'hagen presentat pliques en una oficina del servici de Correus i esta circumstància haja sigut comunicada a l'ajuntament per fax dins del termini de cinc dies esmentat.
  
Sisé. Totes les actuacions podran ser objecte de consulta i al·legació pels interessats durant els 10 dies següents al de l'obertura de pliques. Els competidors, durant este període, es podran associar i unir les seues proposicions.
  
Seté. Sotmetre, simultàniament, a informació pública el projecte de reparcel·lació del sector 26 Busseit-2 del Pla General d'Ordenació de Benissa, pel termini de 20 dies hàbils, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, prèvia remissió dels avisos previstos en l'article 46.3 de la Llei Reguladora de l'Activitat Urbanística.
  
Durant el termini esmentat es podran formular les al·legacions que convinguen als drets dels particulars.
  
Huité. L'expedient estarà de manifest i es podrà consultar a les oficines tècniques municipals de l'Ajuntament de Benissa, en dies i hores hàbils.
  
Nové. Comunicar el present acord als regidors de la corporació municipal, de conformitat i als efectes previstos en l'article 46.3 de la Llei Reguladora de l'Activitat Urbanística.
  
Deu. Remetre avís amb el contingut de l'edicte al domicili fiscal de qui conste en el cadastre com a titular de drets afectats per l'actuació proposada.
  
Onze. Sol·licitar al Registre de la Propietat de Calp el certificat registral de domini i càrregues de les finques incloses en la unitat d'execució objecte de reparcel·lació.
  
Cosa que es publica en compliment del que s'establix en l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.